દુબઇ, 29 જાન્યુઆરી: ભારતમાં આવતા વર્ષે યોજાનાર ટી-20 વિશ્વકપ માટે આંતરરાષ્ટ્રીય ક્રિકેટ પરિષદ (આઇસીસી)એ ગુરુવારે તારીખની જાહેરાત કરી દીધી છે. આનું આયોજન 11 માર્ચથી 3 એપ્રિલની વચ્ચે થશે. આ ઉપરાંત ભારતને 2023માં આઇસીસી 50 ઓવર વિશ્વકપની યજમાની પણ મળી છે. આ વર્ષે 50 ઓવર વિશ્વકપની યજમાની ઓસ્ટ્રેલિયા અને ન્યૂઝીલેન્ડ કરી રહ્યા છે જ્યારે 2019માં તેની યજમાનીની જવાબદારી ઇંગ્લેન્ડને આપવામાં આવી છે.